etadvā́ enaṃ devā́ḥ procivā́ṃsaṃ yáthā dadivā́ṃsaṃ vándetaivamúpāstuvannúpāmahayaṃstáthaivaìnamayámetadúpastautyúpamahayatyúdakramīdityuddhyákramīddraviṇodā íti dráviṇaṃ hyèbhyo dádāti vājyarvéti vājī́ ca hyèṣó 'rvā cā́kaḥ súlokaṃ súkr̥tam pr̥thivyāmityákaraḥ súlokaṃ súkr̥tam pr̥thivyāmítyetattátaḥ khanema suprátīkamagnimíti táta enaṃ khanemétyetátsuprátīkamíti sarváto vā́ agníḥ suprátīkaḥ svò rúhāṇā ádhi nā́kamuttamamíti svargo vaí loko nā́kaḥ svargáṃ lokaṃ róhantó 'dhi nā́kamuttamamítyetattáṃ dakṣiṇòpasáṃkramayati yatrétarau paśū bhávatasté dakṣiṇataḥ prā́ñcastiṣṭhanti sa yá evā̀mútra dakṣiṇatá sthānásya bándhuḥ só 'tra